Bugun “Atletiko”—“Barselona” o‘yini “Sport” kanalida jonli efirga uzatiladi

9-aprel kuni Yevropa Chempionlar ligasi musobaqasi chorak finalining navbatdagi javob uchrashuvlari o‘tkaziladi. Birinchi uchrashuv Madridning “Atletiko” va Kataloniyaning “Barselona” jamoalari o‘rtasida bo‘lib o‘tadi.

Ikkinchi o‘yin esa Myunxenda o‘tkaziladi. Unda “Bavariya” jamoasi “Manchester Yunayted”ga qarshi maydonga tushadi.
Eslatib o‘tamiz, bugungi o‘yinlar Toshkent vaqti bilan soat 23:45 da boshlanadi.
“Sport” telekanalidagi manbamiz xabariga ko‘ra, Toshkent vaqti bilan 23:45 da “Atletiko”—“Barselona” o‘yini to‘g‘ridan-to‘g‘ri olib beriladi. “Bavariya”—“Manchester Yunayted” o‘yini esa avvalgi uchrashuv tugashi zahoti efirga uzatiladi.